***Ο Ηράκλειος και η δυναστεία του (610-717)***

*(σελ.19-21)*

***(Οδηγίες μελέτης)***

1. Μελετήστε το κείμενο στις σελίδες 19-20 του βιβλίου σας. Δώστε έμφαση στα εξής σημεία:
* Μετά τον θάνατο του Ιουστινιανού και ως συνέπεια της εξασθένισης του κράτους από τη φιλόδοξη εξωτερική πολιτική του αυτοκράτορα και τους πολέμους του σε Ανατολή και Δύση το Βυζάντιο διέρχεται μια **βαθιά κρίση**.
* Αιτίες της κρίσης είναι:

-Λοιμοί

-Σεισμοί

-Κακές σοδειές

-Εισβολές εχθρών στα εδάφη της αυτοκρατορίας

* Συνέπειες της κρίσης είναι:

-Εγκατάλειψη και παρακμή πόλεων

-Μείωση πληθυσμού

-Υποχώρηση εμπορίου και οικονομίας

-Παραμέληση στρατού

-Εισβολές Σλάβων και Περσών στα εδάφη της αυτοκρατορίας.

* Το κράτος σώζει η ριζική μεταρρύθμιση του αυτοκράτορα **Ηράκλειου**.
* Ο Ηράκλειος ήταν **στρατηγός-αυτοκράτορας**, που με συνεχείς εκστρατείες κατά των Περσών θρησκευτικού χαρακτήρα και εμπνέοντας τους στρατιώτες του ανέκτησε τα εδάφη της αυτοκρατορίας στην Εγγύς (=κοντινή) Ανατολή.
* Ονομάστηκε **σταυροφόρος**, επειδή ανέκτησε τον **Τίμιο Σταυρό**, που είχαν αρπάξει οι Πέρσες στα Ιεροσόλυμα.

**\*Ο θεσμός των θεμάτων**

* Επρόκειτο για διοικητικό θεσμό: τα θέματα ήταν διοικητικές περιφέρειες με δικό τους στρατό.
* Εγκαθιδρύθηκαν αρχικά στη **Μικρά Ασία** από τους διαδόχους του Ηράκλειου στις αρχές του 7ου αι.
* Στόχος τους ήταν κυρίως η άμυνα κατά τον Αράβων.
* Αρχηγός του θέματος με στρατιωτικές και πολιτικές εξουσίες ήταν ο **στρατηγός.**
* Τα θέματα συνδέθηκαν με τα **στρατιωτόπια** ή **στρατιωτικά κτήματα**, που δίνονταν από το κράτος σε ελεύθερους αγρότες, με την υποχρέωση να τα καλλιεργούν μεν και να συντηρούν τις οικογένειές τους, αλλά και να υπηρετούν στον θεματικό στρατό, αγοράζοντας τον οπλισμό τους και καλύπτοντας τα έξοδα των εκστρατειών.
* Ο θεματικός στρατός ήταν ένα είδος εθνικού στρατού, που αποδείχθηκε εξαιρετικά αποτελεσματικός για την άμυνα της αυτοκρατορίας.
* Στα τέλη του 7ου αι. τα θέματα επεκτάθηκαν και στις ευρωπαϊκές επαρχίες του κράτους.
* Στα χρόνια του Ηράκλειου ολοκληρώνεται και ο **εξελληνισμός** της αυτοκρατορίας, με επίσημη γλώσσα του κράτους πλέον την ελληνική, που σηματοδοτεί το τέλος της Ρωμαϊκής Αυτοκρατορίας και την αρχή της μεσαιωνικής **ελληνικής Βυζαντινής Αυτοκρατορίας**.
1. Να συμπληρώσετε την άσκηση άστρου στο έγγραφο «Ασκήσεις 2» σχετικά με τη μάχη του Ματζικέρτ.
2. Να συμπληρώσετε τη δεύτερη άσκηση άστρου στο έγγραφο «Ασκήσεις 2» σχετικά με τους εχθρούς του Βυζαντίου αυτή την περίοδο.

Να συμπληρώσετε το φύλλο εργασίας «Τεστ 2» της ενότητας